Բացի այդ ինքնաթիռային միջադեպի արդեն հաջորդ օրը Լավրովը պաշտպանեց թուրք-սիրիական սահմանը փակելու մասին Ֆրանսիայի նախագահ Ֆրանսուա Օլանդի առաջարկը[75], իսկ դեկտեմբերին հայտարարեց թուրք-սիրիական սահմանի անհապաղ փակման անհրաժեշտության մասին, քանի որ դեպի Սիրիա մարդկանց ապօրինի փոխադրման հիմնական երթուղին անցնում էր Թուրքիայի Քիլիս նահանգով[76]։ ՌԴ ՊՆ-ը մարտին հայտարարեց, որ զենքով բեռնված բեռնատարներն ամեն օր Թուրքիայից մեկնում են Սիրիա՝ «Ջաբհաթ ալ-Նուսրա» ու «Ահրար աշ-Շամ» խմբավորումների վերահսկած շրջաններ[77]։